nang makaraan ang anim na buwan ay may nagsabing nakitang dinala sa carolinas; may ilang nagbabalitang tila nakitang suot guardia sibil. guardia sibil si tano! susmariosep! ang pamangha ng ilan na sabay sa pagtatalukob kamay: si tano na napakabuti at napakabait! rekimeternam! may ilang araw na hindi binati ng nuno ang ama, si huli ay nagkasakit, ngunit hindi tumulo ang isa mang patak na luha ni kabisang tales; dalawang araw na hindi umalis sa bahay, na waring nangangamba sa pagsisi ng kaniyang mga kanayon; natatakot tawaging siyang pumatay sa kaniyang anak. ngunit ng ikatlong araw ay muling lumabas na dala ang kaniyang baril. may nagsapantaha na siyay may nasang pumatay ng tao at may isang nagsabi na nadingig umanong ibinubulong niya ang balang ibaon ang uldog sa mga lubak ng kaniyang bukirin; kayat mula nooy kinatakutan na siyang lubha ng prayle. dahil ditoy pumanaog ang isang utos ng capitan general na nagbabawal ng paggamit ng baril at ipinasasamsam na lahat.